शिमलाः हिमाचल विधानसभा चुनाव के लिए सत्ताधारी कांग्रेस पार्टी ने अपना घोषणा-पत्र जारी कर दिया है। इस घोषणा-पत्र में किसानों को ब्याज मुक्त ऋण, विद्यार्थियों को लैपटॉप और सभी कर्मचारियों के लिए विशेष ग्रेड वेतनमान देने का वादा किया गया है। वहीं घोषणा-पत्र को जारी करते हुए कांग्रेस नेता और स्वास्थ्य मंत्री कौल सिंह ने कहा कि राज्य में सभी सीमांत और छोटे किसानों को बिना सख्त शर्तों के एक लाख रुपए तक का ऋण बिना ब्याज के प्रदान किया जाएगा।